b"\n_START_ARTICLE_\nConstel\xc2\xb7laci\xc3\xb3 de la Balena\n_START_SECTION_\nFets notables\n_START_PARAGRAPH_\nL'estel m\xc3\xa9s notable d'aquesta constel\xc2\xb7laci\xc3\xb3 \xc3\xa9s Mira (o Ceti), el primer estel variable que fou descobert per Ismael Boulliau el 1667. T\xc3\xa9 un per\xc3\xadode de 331,65 dies varia de la magnitud 2,0, una de les m\xc3\xa9s brillants en el cel i f\xc3\xa0cilment visible a simple vista, a 10,1. La seva descoberta en el 1596 per David Fabricius abonyeg\xc3\xa0 la incorruptibilitat dels cels i don\xc3\xa0 suport a la revoluci\xc3\xb3 copernicana._NEWLINE_Es pot esmentar tamb\xc3\xa9 l'estel \xce\xb1, Menkar; i l'estel \xce\xb2, Deneb Kaitos, els m\xc3\xa9s brillants de la constel\xc2\xb7laci\xc3\xb3, i \xcf\x84 Ceti (Taus Ceti), el 17\xc3\xa8 m\xc3\xa9s a prop de la Terra orbitant a aquesta estrella s'han trobat 5 exoplanetes._NEWLINE_L'ecl\xc3\xadptica passa molt a prop d'aquesta constel\xc2\xb7laci\xc3\xb3. Algun dels planetes pot estar en aquesta constel\xc2\xb7laci\xc3\xb3 durant un curt per\xc3\xadode. L'asteroide 4 Vesta fou descobert en aquesta constel\xc2\xb7laci\xc3\xb3 el 1827.\n_START_SECTION_\nObjectes del cel profund notables\n_START_PARAGRAPH_\nCetus est\xc3\xa0 enfora del pla gal\xc3\xa0ctic, per tant hi s\xc3\xb3n visibles moltes gal\xc3\xa0xies distants per no estar enfosquides per la pols de la Via L\xc3\xa0ctia. D'aquestes, la m\xc3\xa9s brillant \xc3\xa9s M77, una gal\xc3\xa0xia espiral de la 9a magnitud a prop de \xce\xb4 Ceti."